open-index/open-wikipedia-markdown huggingface dataset:
Sukhoi Su-25

Το **Sukhoi Su-25** (στα ρωσικά φέρει το προσωνύμιο «Грач» που αναφέρεται στο πτηνό χαβαρόνι, ονομασία αναφοράς ΝΑΤΟ: «**Frogfoot**») είναι μονοθέσιο δικινητήριο αεριωθούμενο αεροσκάφος εγγύς υποστήριξης που αναπτύχθηκε στη Σοβιετική Ένωση από το Γραφείο Σχεδιασμού Sukhoi. Το αρχικό πρωτότυπο πραγματοποίησε την πρώτη του πτήση στις 22 Φεβρουαρίου 1975. Το 1978, έπειτα από την επιτυχή ολοκλήρωση των δοκιμών, ο τύπος εντάχθηκε σε παραγωγή στην Τιφλίδα στην τότε Γεωργιανή Σοβιετική Σοσιαλιστική Δημοκρατία.

Στις πρώτες παραλλαγές του Su-25 συμπεριλαμβάνονταν το διθέσιο εκπαιδευτικό Su-25UB, το εξειδικευμένο αεροσκάφος ρυμούλκησης στόχων Su-25BM και το Su-25K που προορίζονταν για εξαγωγή σε άλλες χώρες. Το 2012 ορισμένα αεροσκάφη αναβαθμίστηκαν στο πρότυπο Su-25SM. Επίσης αναπτύχθηκαν τα αναβαθμισμένα Su-25T και Su-25TM (επίσης γνωστά ως Su-39) που δεν παράχθηκαν όμως σε σημαντικούς αριθμούς. Σήμερα τα Su-25 βρίσκονται σε υπηρεσία με τη Ρωσική Πολεμική Αεροπορία, τις αεροπορικές δυνάμεις άλλων χωρών της Κοινοπολιτείας Ανεξάρτητων Κρατών και άλλες χώρες. Η παραγωγή των Su-25 τερματίστηκε στη Γεωργία το 2010. Απόπειρες επανεκκίνησης της παραγωγής ήταν άκαρπες, τουλάχιστον μέχρι τον Ιούνιο του 2022.

Τα Su-25 εντάχθηκαν σε υπηρεσία το 1981 και έκτοτε έλαβαν μέρος σε πολυάριθμες πολεμικές επιχειρήσεις, αρχής γενομένης ενάντια στους Μουτζαχεντίν κατά την επέμβαση των Σοβιετικών στο Αφγανιστάν. Επίσης η Ιρακινή Πολεμική Αεροπορία χρησιμοποίησε Su-25 κατά του Ιράν κατά τη διάρκεια του πολέμου Ιράν-Ιράκ του 1980-88. Τα περισσότερα καταστράφηκαν στο Πόλεμο του Κόλπου το 1991 ή διέφυγαν στο Ιράν. Η Πολεμική Αεροπορία της Γεωργίας χρησιμοποίησε τα Su-25 που διέθετε στον Πόλεμο της Αμπχαζίας (1992-1993) και η Πολεμική Αεροπορία της Βόρειας Μακεδονίας (τότε πΓΔΜ) κατά την εξέγερση που έλαβε χώρα εκεί το 2001. Τόσο η Γεωργία όσο και η Ρωσία χρησιμοποίησαν αεροσκάφη αυτού του τύπου στον Πόλεμος της Νότιας Οσσετίας το 2008. Αφρικανικά κράτη, συμπεριλαμβανομένης της Ακτής Ελεφαντοστού, του Τσαντ και του Σουδάν, χρησιμοποίησαν τα Su-25 για την αντιμετώπιση εξεγέρσεων και στους εμφύλιους πολέμους που συνέβησαν. Στα τελευταία χρόνια τα Su-25 χρησιμοποιήθηκαν στη Στρατιωτική συμμετοχή της Ρωσίας στον εμφύλιο πόλεμο της Συρίας, στη σύγκρουση στο Ναγκόρνο-Καραμπάχ το 2020 και στην ρωσική εισβολή στην Ουκρανία.

## Δείτε επίσης
; Αεροσκάφη που σχετίζονται με την ανάπτυξη του Su-25
* Sukhoi Su-28

; Συγκρίσιμα αεροσκάφη
* Fairchild Republic A-10 Thunderbolt II
* Ilyushin Il-102
* Northrop YA-9
* IAR 93 / Soko J-22 Orao
* Nanchang Q-5

## Παραπομπές


## Εξωτερικοί σύνδεσμοι
* 

Su-25
Κατηγορία:Αεροσκάφη εγγύς υποστήριξης
Κατηγορία:Αεριωθούμενα στρατιωτικά αεροσκάφη
Λοχριά Ρεθύμνου

Η **Λοχριά** είναι χωριό και έδρα ομώνυμης κοινότητας του Δήμου Αμαρίου, στην Περιφερειακή Ενότητα Ρεθύμνης της Κρήτης. Απέχει 61 χιλιόμετρα από το Ρέθυμνο και 56 από το Ηράκλειο. Είναι κτισμένη σε υψόμετρο 580 μέτρα μέσα σε κοιλάδα. Βρίσκεται κοντά στα σύνορα των νομών Ρεθύμνης και Ηρακλείου. Η οικονομία του χωριού είναι κυρίως αγροκτηνοτροφική, ενώ λειτουργούν επίσης στο χωριό πρατήριο καυσίμων, δύο φούρνοι και εμπορικό κατάστημα.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Loghrea*. Στην ενετική απογραφή του 1583 από Καστροφύλακα αναφέρεται ως *Oghrea* με 68 κατοίκους και στην απογραφή του Βασιλικάτα του 1630 αναφέρεται ως *Locrea*. Αν και το χωριό ανήκει στα χωριά της Αμπαδιάς, σε αυτό δεν κατοίκησαν μουσουλμάνοι. 
Στην απογραφή του 1834 η οποία πραγματοποιήθηκε από τους Αιγυπτίους καταγράφηκαν 6 χριστιανικές οικογένειες. Στην απογραφή του 1881 είχε 80 χριστιανούς κατοίκους και υπαγόταν στο δήμο Αποδούλου. Στην απογραφή του 1900 είχε 160 κατοίκους. Στην απογραφή του 1920 αναφέρεται ότι ανήκε στην κοινότητα Πλατάνου. Το 1927 ορίστηκε έδρα ομώνυμης κοινότητας μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Κουρητών.

*Δείτε: *'Κοινότητα Λοχριάς**'

Τις 4 Μαΐου 1944, τα γερμανικά στρατεύματα εισέβαλαν στο χωριό απομάκρυναν τους κατοίκους και έπειτα χώρισαν άντρες και γυναίκες. Από τους άντρες εκτέλεσαν τρεις στο χωριό και τους υπόλοιπους τους μετέφεραν στις Μοίρες, όπου τους φυλάκισαν. Στη συνέχεια μετέφεραν οχτώ από αυτούς στις φυλακές Αγιάς, όπου πιστεύεται ότι τουφεκίστηκαν. Έπειτα κατέστρεψαν και τα 215 σπίτια του χωριού, αφού προηγουμένος τα είχαν λεηλατήσει.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στο κέντρο του χωριού βρίσκεται ο κατάγραφος βυζαντινός ναός του Αγίου Νικολάου, ο οποίος χρονολογείται από τον 11ο-12ο αιώνα μ.Χ. Η παρουσία της εκκλησίας αποτελεί ένδειξη ότι το χωριό κατοικούταν από τους βυζαντινούς χρόνους. Άλλοι ναοί στο χωριό είναι ο ναός του Άη Γιάννη του Ριγολόγου και η εκκλησία της Θεοτόκου, στο κοιμητήριο. Το 1974 ολοκληρώθηκε ο νέος ενοριακός ναός του χωριού, αφιερωμένος στους Αγίους Κωνσταντίνο και Ελένη.

Στη Λοχριά άρχισε να λειτουργεί δημοτικό σχολείο το 1924. Νωρίτερα οι μαθητές του χωριού πήγαιναν στον Πλάτανο. Τη χρονιά 1941-1942 στο σχολείο φοιτούσαν 74 μαθητές, ο μέγιστος αριθμός που καταγράφηκε. Το πρώτο κτίριο του σχολείου κάηκε από τους Γερμανούς το 1944 μαζί με το υπόλοιπο χωριό και έτσι το 1945 κτίστηκε νέο, το οποίο το 1958 αντικαταστάθηκε από άλλο κτίριο. Το δημοτικό σχολείο στη Λοχριά συνέχισε να λειτουργεί μέχρι το 2001, οπότε και συγχωνεύθηκε με το δημοτικό σχολείο Πλατάνου.

## Μεταφορές
Το χωριό διασχίζει η Επαρχιακή Οδός 13, γνωστή και ως Αμαριώτικος Δρόμος, που το ενώνει με το Ρέθυμνο (Περιβόλια, Πρασιές) και το υπόλοιπο Αμάρι (Απόστολοι, Γεωργική Σχολή, Βιζάρι, Φουρφουράς, Κουρούτες, Νίθαυρις, Αποδούλου, Βαθιακό, Πλάτανος, Άρδακτος, Λοχριά). Η αναβάθμιση του δρόμου αυτού είναι υπό μελέτη.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου
Διακήρυξη του Μαρακές

Η **Διακήρυξη του Μαρακές** είναι από κοινού δήλωση η οποία πραγματοποιήθηκε τον Ιανουάριο του 2016 από «περισσότερους από 250 Μουσουλμάνους θρησκευτικούς ηγέτες, αρχηγούς κρατών, καθώς και λόγιους», η οποία προωθεί «την υπεράσπιση των δικαιωμάτων των θρησκευτικών μειονοτήτων σε, κατά πλειοψηφία, μουσουλμανικές χώρες.» Η συγκεκριμένη διακήρυξη πραγματοποιήθηκε στο Μαρόκο, ενώ «εκπρόσωποι διωκόμενων θρησκευτικών κοινοτήτων — συμπεριλαμβανομένων Χαλδαίων Καθολικών από το Ιράκ» συμπεριλήφθησαν στους προσκεκλημένους της συνόδου. Η σύνοδος, κατά τη διάρκεια της οποίας η Διακήρυξη του Μαρακές υπεγράφη, συνεκλήθη ως απάντηση στους διωγμούς θρησκευτικών μειονοτήτων, όπως οι Χριστιανοί και οι Γιαζίντι, από το Ισλαμικό Κράτος του Ιράκ και της Συρίας. Η Διακήρυξη του Μαρακές βασίζεται επάνω σε ιστορικές ισλαμικές πηγές, όπως η Χάρτα της Μεδίνας. Ο Βασιλέας Μοχάμεντ ΣΤ΄ του Μαρόκου ανέφερε πως «Εμείς, στο Βασίλειο του Μαρόκου, δεν θα ανεχθούμε την παραβίαση των δικαιωμάτων των θρησκευτικών μειονοτήτων εις το όνομα του Ισλάμ...Δίνω την δυνατότητα τόσο σε Χριστιανούς, όσο και σε Εβραίους να ασκούν την πίστη τους, και όχι μόνον ως μειονότητες. Μάλιστα, αριθμός εξ'αυτών υπηρετούν και εντός της κυβερνήσεώς μου.»

## Αντιδράσεις
Η συγκεκριμένη διακήρυξη έτυχε ευρείας αποδοχής. Ορισμένοι σχολιαστές απηύθυναν έκκληση για σταθερή νομική και σε πρακτικό επίπεδο παρακολούθηση των αισθημάτων, όπως αυτά εκφράζονται, συμπεριλαμβανομένης της χώρας στην οποία η συγκεκριμένη διακήρυξη συνεγράφη, η οποία δεν αναγνωρίζει τους ίδιους τους ιθαγενείς Χριστιανούς, καθώς και τους διώκει και φυλακίζει, ή στη γενέθλιο γη του Ισλάμ, όπου φέρεται να υπάρχει σημαντικός αριθμός Σαουδαράβων Χριστιανών.

## Παραπομπές

## Εξωτερικοί Σύνδεσμοι

*  Ιστοσελίδα των κειμένων της Διακήρυξης του Μαρακές 

Μαρακες, Διακηρυξη του
Ινονώτος

Ο ***Ινονώτος*** **(Inonotus)** είναι ένα γένος μυκήτων στην οικογένεια των *[[Υμενοχαιτοειδή|Υμενοχαιτοειδών]]*. Το γένος περιεγράφηκε από τον Πέτερ Κάρστεν το 1879, εκτιμάται ότι περιέχει περίπου 80 είδη *sensu lato* ("με την ευρεία έννοια") και 30 είδη *sensu stricto* ("με τη στενή έννοια").

Το όνομα προέρχεται από τις ελληνικές λέξεις ίνα και οὖς (γενική ὠτός) που σημαίνει αυτί. 

## Είδος

**[[Inonotus acutus]]*
**[[Inonotus adnatus]]*
**[[Inonotus afromontanus]]*
**[[Inonotus albertinii]]*
**[[Inonotus amazonicus]]*
**[[Inonotus andersonii]]*
**[[Inonotus arizonicus]]*
**[[Inonotus australiensis]]*
**[[Inonotus austropusillus]]*
**[[Inonotus boninensis]]*
**[[Inonotus chihshanyenus]]*
**[[Inonotus chilanshanus]]*
**[[Inonotus chrysomarginatus]]*
**[[Inonotus clemensiae]]*
**[[Inonotus costaricensis]]*
**[[Inonotus crocitinctus]]*
**[[Inonotus cuticularis]]*
**[[Inonotus dentatus]]*
**[[Inonotus dentiporus]]*
**[[Inonotus diverticuloseta]]*
**[[Inonotus dryadeus]]*
**[[Inonotus dryophilus]]*
**[[Inonotus duostratosus]]*
**[[Inonotus euphoriae]]*
**[[Inonotus farlowii]]*
**[[Inonotus fimbriatus]]*
**[[Inonotus flammans]]*
**[[Inonotus flavidus]]*
**[[Inonotus fulvomelleus]]*
**[[Inonotus glomeratus]]*
**[[Inonotus gracilis]]*
**[[Inonotus griseus]]* – China
**[[Inonotus hamusetulus]]*
**[[Inonotus hastifer]]*
**[[Inonotus hemmesii]]*
**[[Inonotus hispidus]]*
**[[Inonotus japonicus]]*
**[[Inonotus juniperinus]]*
**[[Inonotus leporinus]]*
**[[Inonotus lloydii]]*
**[[Inonotus ludovicianus]]*
**[[Inonotus luteoumbrinus]]*
**[[Inonotus marginatus]]*
**[[Inonotus micantissimus]]*
**[[Inonotus microsporus]]*
**[[Inonotus mikadoi]]*
**[[Inonotus minutoporus]]*
**[[Inonotus munzii]]*
**[[Inonotus navisporus]]*
**[[Inonotus neotropicus]]*
**[[Inonotus nidus-pici]]*
**[[Inonotus niveomarginatus]]*
**[[Inonotus nodulosus]]*
**[[Inonotus nothofagi]]*
**[[Inonotus novoguineensis]]*
**[[Inonotus obliquus]]*
**[[Inonotus ochroporus]]*
**[[Inonotus pacificus]]*
**[[Inonotus palmicola]]*
**[[Inonotus papyrinus]]*
**[[Inonotus patouillardii]]*
**[[Inonotus pegleri]]*
**[[Inonotus peristrophidis]]*
**[[Inonotus pertenuis]]*
**[[Inonotus poncei]]*
**[[Inonotus porrectus]]*
**[[Inonotus pseudoglomeratus]]*
**[[Inonotus pseudoradiatus]]*
**[[Inonotus pusillus]]*
**[[Inonotus quercustris]]*
**[[Inonotus radiatus]]*
**[[Inonotus rheades]]*
**[[Inonotus rickii]]*
**[[Inonotus rigidus]]*
**[[Inonotus rodwayi]]*
**[[Inonotus setulosocroceus]]*
**[[Inonotus shoreae]]*
**[[Inonotus sideroides]]*
**[[Inonotus splitgerberi]]*
**[[Inonotus tabacinus]]*
**[[Inonotus tamaricis]]*
**[[Inonotus tenuissimus]]*
**[[Inonotus triqueter]]*
**[[Inonotus ungulatus]]*
**[[Inonotus venezuelicus]]*
**[[Inonotus xanthoporus]]*

## Παραπομπές

Κατηγορία:Μύκητες
Κατηγορία:Υμενοχαιτώδη
Νοζάν-συρ-Σεν

Το **Νοζάν-συρ-Σεν** (, ) είναι γαλλική κοινότητα στο νομό της Ωμπ, στη διοικητική περιοχή του Γκραντ Εστ.

## Γεωγραφικά στοιχεία
[αριστερά|μικρογραφία|250x250εσ|Ο μύλος στον [Σηκουάνας|Σηκουάνα]]
Το Νοζάν-συρ-Σεν βρίσκεται στα βορειοδυτικά του νομού Ωμπ, στη διοικητική περιοχή Γκραντ-Εστ, σε απόσταση 108 χιλιομέτρων (οδικώς) νοτιοανατολικά του Παρισιού και 52 χιλιόμετρα βορειοδυτικά της Τρουά, της πρωτεύουσας του νομού Ωμπ.

Είναι μία από τις δύο υπονομαρχίες του νομού Ωμπ, η άλλη είναι το Μπαρ-συρ-Ωμπ, και βρίσκεται στα βορειοδυτικά του νομού. Έχει πληθυσμό 5.973  κατοίκους (2016).

Η πόλη διασχίζεται από τον ποταμό Σηκουάνα. Υπάρχουν επίσης δύο κανάλια, τα οποία δημιουργούν δύο νησάκια. Το ένα, το νησί Ολίβ, εκτάσεως 3 εκταρίων, καλύπτεται από δάσος και αποτελεί χώρο αναψυχής και περιπάτου. Το άλλο νησί συνδέεται με τις όχθες με δύο παλιές γέφυρες. Τα νησιά συνδέονται με έναν υπερχειλιστή, ένα μακρύ ταμιευτήρα με πεζογέφυρα.

Τα κανάλια δημιουργήθηκαν για την εγκατάσταση των μύλων του Νοζάν, ένα τεράστιο κτίριο που εκτείνεται σε όλο το πλάτος του ποταμού. 

Η πόλη αναπτύχθηκε κυρίως στην αριστερή όχθη. Εκεί βρίσκεται το ιστορικό, διοικητικό και εμπορικό κέντρο. Στη δεξιά όχθη, μετά από μια μικρή αστική περιοχή βρίσκεται η βιομηχανική περιοχή.

## Αξιοθέατα-Τουρισμός
[μικρογραφία|250x250εσ|Η έπαυλη του [Ερρίκος Δ΄ της Γαλλίας|Ερρίκου Δ']]
αριστερά|μικρογραφία|250x250εσ|Η εκκλησία Σαιν-Λωράν
Το Νοζάν-συρ-Σεν βρίσκεται περίπου 1,5 ώρα νοτιοανατολικά του Παρισιού στη συμβολή της Καμπανίας, του Μπρι και της Βουργουνδίας. Είναι χτισμένο πάνω στον Σηκουάνα, ένα ποτάμι που επέτρεψε την ανάπτυξή του κατά τη διάρκεια των αιώνων, και είναι πόλη πολιτιστικής κληρονομιάς και ιστορίας.

Διάφορα διάσημα πρόσωπα έχουν αφήσει το αποτύπωμά τους στην πόλη: ο Ερρίκος Δ' και η έπαυλη όπου διέμενε, ο Λουδοβίκος ΙΔ' που θαύμασε το όμορφο καμπαναριό της εκκλησίας Σαιν-Λωράν, ο Ναπολέων ο οποίος παρέμεινε εκεί δύο φορές κατά τη διάρκεια της Γαλλικής εκστρατείας, ο Γκυστάβ Φλωμπέρ, ο οποίος πήγαινε τακτικά για να επισκεφτεί συγγενείς του και η δράση του μυθιστορήματος του *[[Η αισθηματική αγωγή]]* διαδραματίζεται εν μέρει στην πόλη, ο γλύπτης Αλφρέ Μπουσέ που το 1902 ίδρυσε ένα μουσείο αρχαιολογίας, ζωγραφικής και γλυπτικής που φέρει το όνομά του, ο Πωλ Κλωντέλ και η αδελφή του Καμίγ που, παιδιά, έζησαν εκεί για 3 χρόνια και το σπίτι τους στεγάζει μουσείο αφιερωμένο στην Καμίγ.

Η αστική αρχιτεκτονική των οικημάτων στις όχθες του Σηκουάνα, τα μεσαιωνικά σπίτια, οι μύλοι και η γοητεία των υγροτόπων της κοιλάδας του Σηκουάνα καθιστούν το Νοζάν-συρ-Σεν έναν ευχάριστο τουριστικό προορισμό.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωμπ
Κατηγορία:Υπονομαρχίες της Γαλλίας
Άγιος Παντελεήμονας Κέρκυρας

Ο **Άγιος Παντελεήμονας** είναι ημιορεινό χωριό στη βόρεια Κέρκυρα και τους βόρειους πρόποδες του Παντοκράτορα σε υψόμετρο 170 μέτρα. Βρίσκεται σε απόσταση 32 χλμ. (οδηγικά) Β.-ΒΔ. (μέσω Πυργί) από την πόλη της Κέρκυρας, ανάμεσα στα Λαζαράτικα και τη Βραχλερή. Ως οικισμός αναφέρεται επίσημα το 1908 στο ΦΕΚ 28Α - 08/02/1908 να προσαρτάται στον τότε δήμο Κασσωπαίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και μετά την τροποποίησή του το 2019, μαζί με την Αραχάβη, τη Βραχλερή, τα Λαζαράτικα, τα Πριφτιάτικα, τη Στρογγυλή και το Φουρνί αποτελούν τη τοπική κοινότητα Αγίου Παντελεήμονα που υπάγεται στη δημοτική ενότητα Θιναλίου του δήμου Βόρειας Κέρκυρας και σύμφωνα με την απογραφή 2011 έχει πληθυσμό 26 κατοίκους. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 6,937 χμ² (2011).
## Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Άγιος Γεώργιος Κασσιόπης Κέρκυρας

Ο **Άγιος Γεώργιος** Κασσιόπης, είναι ημιορεινό μικρό χωριό στα βορειοανατολικά της Κέρκυρας και τις πλαγιές του Παντοκράτορα σε υψόμετρο 290 μέτρα. Βρίσκεται σε απόσταση 37 χλμ. (οδηγικά) Β. από την πόλη της Κέρκυρας και 3 χλμ. Ν.-ΝΔ. από την Κασσιόπη. Ως οικισμός αναφέρεται επίσημα το 1940 να απογράφεται στην τότε κοινότητα Κασσιόπης. Το 1994 με το ΦΕΚ 56Α - 14/04/1994 αποσπάται από την κοινότητα Σινιών και προσαρτάται στον τότε δήμο Κασσοπαίων. Σύμφωνα με το σχέδιο Καλλικράτης και μετά την τροποποίησή του το 2019 ανήκει στη δημοτική ενότητα Κασσιόπης που υπάγεται στη δημοτική ενότητα Κασσωπαίων του δήμου Βόρειας Κέρκυρας και σύμφωνα με την απογραφή 2011 έχει 1 μόνο κάτοικο.
## Πληθυσμός

## Δείτε επίσης
Στη βόρεια Κέρκυρα υπάρχουν οι συνώνυμοι οικισμοί: Άγιος Γεώργιος Αρμενάδων και Άγιος Γεώργιος Πάγων.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Πρόεδρος της Φινλανδίας

Ο **πρόεδρος της Δημοκρατίας της Φινλανδίας** (, ) είναι ο αρχηγός κράτους της Φινλανδίας. Υπό το σύνταγμα της Φινλανδίας, η εκτελεστική εξουσία ανήκει στον πρόεδρο και την φινλανδική κυβέρνηση. Ο πρόεδρος εκλέγεται με καθολική ψηφοφορία για εξαετή θητεία. Από το 1994 ο πρόεδρος δεν μπορεί να εκλεχθεί για πάνω από 2 συνεχόμενες θητείες. Ο πρόεδρος πρέπει να είναι φινλανδός πολίτης εκ γενετής. Το προεδρικό αξίωμα ιδρύθηκε με τον συνταγματικό νόμο του 1919. Το αξίωμά του είναι πρώτο τη τάξει στο πρωτόκολλο και ακολουθούν εκείνα του Προέδρου της Βουλής και του Πρωθυπουργού. Ο Αλεξάντερ Στουμπ είναι ο τρέχων πρόεδρος από το 2024.

Η Φινλανδία, για το μεγαλύτερο μέρος της ανεξάρτητης ύπαρξής της, είχε ημιπροεδρικό σύστημα όπου ο πρόεδρος είχε μεγάλο μερίδιο της εξουσίας στην εσωτερική και εξωτερική πολιτική (πολύ γνωστό παράδειγμα είναι ο μακροχρόνιος πρόεδρος Ούρχο Κεκόνεν), αλλά στα τέλη του 20ού αιώνα και τις αρχές του 21ου αιώνα οι εξουσίες του προέδρου έχουν μειωθεί. Με συνταγματικές αναθεωρήσεις, οι οποίες μπήκαν σε ισχύ τα έτη 1991, 2000, και 2012, οι προεδρικές εξουσίες έχουν μειωθεί. Ο πρόεδρος είναι, μαζί με την κυβέρνηση, υπεύθυνος για τις εξωτερικές υποθέσεις της χώρας, και στρατηγός των Φινλανδικών Ενόπλων Δυνάμεων. 

## Κατάλογος προέδρων της Φινλανδίας
Από το 1919, πρόεδροι της χώρας έχουν διατελέσει τα ακόλουθα πρόσωπα:

### Χρονογραμμή

## Παραπομπές

Κατηγορία:Πολιτική της Φινλανδίας
Σαν Μπερνάρντο αλλε Τέρμε

O **Άγιος Βερνάρδος των Θερμών**, είναι μία Ρωμαιο-Καθολική, μοναστηριακή εκκλησία στη Ρώμη, σε ρυθμό Μπαρόκ. Βρίσκεται στη βια Τορίνο Νο 94, στο διαμέρισμα (rione) Κάστρο Πρετόριο.

## Ιστορία
Η εκκλησία κτίστηκε στα ερείπια ενός κυκλικού πύργου, που ήταν η δυτική γωνία των Θερμών του Διοκλητιανού. O συμμετρικός, νότιος πύργος είναι σήμερα μέρος ξενοδοχείου, 225 μ. νοτιο-ανατολικά του ναού. Οι δύο πύργοι ήταν εκατέρωθεν μίας ημικυκλικής *exedra* (χώρου συζητήσεων)· η απόσταση των δύο πύργων δείχνει το τεράστιο μέγεθος της αρχικής κατασκευής των Θερμών.

Το 1598, με την προστασία της Κατερίνα Σφόρτσα ντι Σανταφιόρα, κτίστηκε ο παρών ναός για μία ομάδα Κιστερκιανών, τους Φεγιάν (Feuillants), υπό την ηγεσία του Τζοβάνι Μπαρρέιρο, ηγουμένου από την Τουλούζη. Όταν κατά τη Γαλλική επανάσταση διαλύθηκαν οι Φεγιάν, η εκκλησία και το παρακείμενο μοναστήρι παραχωρήθηκαν στη Συνάθροιση του Αγ. Βερνάρδου του Κλαιρβώ, από τον οποίο ο ναός πήρε το όνομά του. Στην εκκλησία είναι υπεύθυνος ένας καρδινάλιος-ιερέας.

.

## Τέχνη και αρχιτεκτονική
Το κτήριο του Σαν Μπερνάρντο είναι όμοιο με αυτή του Πανθέου, καθώς είναι κυλινδρικό με τρούλο, που φέρει οπή (oculus). Τα οκταγωνικά φατνώματα του τρούλου θυμίζουν αυτά της βασιλικής του Μαξεντίου. Το εσωτερικό κοσμείται από 8 γύψινα αγάλματα αγίων, καθένα σε κόγχη, έργα του Καμίλλο Μαριάνι περί το 1600. Αυτά είναι ένα καλό παράδειγμα γλυπτικής του Μανιερισμού. Το παρεκκλήσιο του Αγ. Φραγκίσκου είναι μία προσθήκη στην αρχαία ροτόντα και περιέχει ένα γλυπτό του Αγ. Φραγκίσκου της Ασίζης από τον Τζάκομο Αντόνιο Φαντσέλλι. Οι μεγάλοι καμβάδες των πλαϊνών βωμών είναι του Τζοβάννι Οντάτσι.

Ο Γερμανός ζωγράφος Γιόχαν Φρήντριχ Όφερμπεκ, ιδρυτής του κινήματος των Ναζαρινών στην τέχνη, είναι θαμμένος εδώ. Επίσης ο ηγούμενος Μπαρρέιρο στον κύριο βωμό και οι καρδινάλιοι Φραντσέσκο Γκαμπριέλλι και Τζιοβάννι Μπόνα του Μονρεάλε.

## Πηγές
* Le chiese barocche di Roma, Federico Gizzi, Newton Compton, Rome, 1994

## Δείτε επίσης
* Κατάλογος εκκλησιών στη Ρώμη



Κατηγορία:Εκκλησίες στη Ρώμη
Μάχη του Ναρουνγκόμπε

Η **Μάχη του Ναρουνγκόμπε** (αγγλικά: *Battle of Narungombe*), διεξήχθη κατά τη διάρκεια της Εκστρατείας Ανατολικής Αφρικής του Α΄ Παγκοσμίου Πολέμου.

Η τιμητική ονοματοδοσία της μάχης (*battle honour*) του "Ναρουνγκόμπε" ("*Narungombe*"), είχε απονεμηθεί στους Αφρικανούς Τυφεκιοφόρους του Βασιλιά (*King's African Rifles*) του Συντάγματος της Χρυσής Ακτής και στα 7ο και 8ο Πεδινά Συντάγματα (Νότιας Αφρικής).

## Περιγραφή
Στο Μχίντι (*Mhindi*), στρατιώτες του αντιστράτηγου *Louis Jacob van Deventer*, των 3ων Αφρικανών Τυφεκιοφόρων του Βασιλιά (*3rd King's African Rifles—KAR*), επιτέθηκαν σε ένα απόσπασμα *Schutztruppe* (αποικιακή δύναμη) του φον Λέτοβ-Φόρμπεκ, του οποίου ηγείτο ο  Λοχαγός *von Liebermam*, ο οποίος αποσύρθηκε προς το Ναρουνγκόμπε (*Narungombe*), όπου και ισχυροποίησε εκεί, τις αμυντικές του θέσεις.

Οι 3οι Αφρικανοί Τυφεκιοφόροι του Βασιλιά (*KAR*), επιτέθηκαν στις θέσεις του Λοχαγού *von Liebermam*, τις οποίες υπερασπίζονταν 8 λόχοι *Schutztruppe* με δυο πεδινά πυροβόλα και 48 οπλοπολυβόλα *Maxim*. Αρχικά, η επίθεση είχε άσχημη πορεία, με τη δεξιά πλευρά των Αφρικανών Τυφεκιοφόρων του Βασιλιά (*KAR*) να βουλιάζουν σε ένα βάλτο και ένεκα τούτου, να καθίστανται εύκολα θύματα των Γερμανικών πολυβόλων. Έως την μεσημβρίαν, είχαν σκοτωθεί οι περισσότεροι Αξιωματικοί των *KAR*, με αποτέλεσμα, στις περισσότερες διμοιρίες και λόχους, απλοί στρατιώτες να αναλάβουν χρέη αξιωματικού. Οι Γερμανοί επιτέθηκαν εφ' όπλου λόγχη, αλλά οι *KAR* κράτησαν τις θέσεις των και αντεπιτέθηκαν. Με τη δύση του ηλίου, οι Γερμανοί επιτέθηκαν επανειλημμένως αλλά και πάλι αντιστάθηκαν οι *KAR*, μάλιστα κατόρθωσαν να αποσπάσουν από τους Γερμανούς και ένα οπλοπολυβόλο. Κατά τη νύχτα, οι άνδρες του Λοχαγού *von Liebermam*, βοηθούμενοι από το σκότος, εξαφανίστηκαν στην ύπαιθρο.

Από την πλευρά της Αντάντ, ανάμεσα στους πεσόντες αυτής της μάχης, ήταν και ο Υπολοχαγός *H.E. Eglon*, Ευρωπαίος κτηματίας από τη Χρυσή Ακτή (σημερινή Γκάνα).

## Δείτε επίσης
* Εκστρατεία Ανατολικής Αφρικής (Α΄ Παγκόσμιος Πόλεμος)
* Πάουλ Έμιλ φον Λέτοβ-Φόρμπεκ (*Paul Emil von Lettow-Vorbeck*)
* Περιφέρεια Λίντι
* Περιοχή Ρουάνγκουα
* Ναρουνγκ'όμπε

## Σημειώσεις


;Παραπομπές σημειώσεων


## Παραπομπές


## Βιβλιογραφικές πηγές
*  

Ναρουνγκομπε
Λαμπιώτες Ρεθύμνης

Οι **Λαμπιώτες** είναι χωριό και έδρα ομώνυμης κοινότητας του Δήμου Αμαρίου, στην Περιφερειακή Ενότητα Ρεθύμνης της Κρήτης. Απέχουν 41 χιλιόμετρα από το Ρέθυμνο και είναι κτισμένοι σε υψόμετρο 340 μέτρα.

## Ιστορικά στοιχεία
Σύμφωνα με τον Στέργο Σπανάκη το χωριό δημιουργήθηκε από κατοίκους της αρχαίας Λάππας ή Λάμπης, η οποία βρίσκεται κοντά στην Αργυρούπολη, οι οποίοι αποκαλούνται Λαμπιώτες. Η παλαιότερη μνεία στο χωριό γίνεται σε συμβόλαιο του 1301, όπου αναφέρεται ως *Lambrotes*. Το χωριό αναφέρεται από τον Φραντσέσκο Μπαρότσι το 1577 ως *Lambrotes*. Στην ενετική απογραφή του 1583 από τον Καστροφύλακα αναφέρεται ως *Lambiotes* με 80 κατοίκους και στην απογραφή του Βασιλικάτα κατά το 1630 αναφέρεται ως *Lambiotes*.

Στην απογραφή του 1834 η οποία πραγματοποιήθηκε από τους Αιγυπτίους καταγράφηκαν 8 χριστιανικές οικογένειες να διαμένουν στο χωριό. Ο Χουρμουζής Βυζάντιος στο έργο του *Κρητικά* αναφέρει το χωριό ως Ζαμπρώτες. Στην απογραφή του 1881 αναφέρεται στον δήμο Μοναστηρακίου και είχε 133 χριστιανούς κατοίκους. Στην απογραφή του 1900 είχε 178 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου. Το 1925, οι Λαμπιώτες υπάχθηκαν στην κοινότητα Βυζαρίου. Το 1934 το χωριό ορίστηκε έδρα δικής του κοινότητας της επαρχίας Αμαρίου μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Κουρητών. Από το 2011 υπάγεται στον δήμο Αμαρίου.

*Δείτε: *'Κοινότητα Λαμπιωτών**'

Στους Λαμπιώτες βρίσκεται ο μονόχωρος τοιχογραφημένος ναός της Παναγίας, ο οποίος χρονολογείται από τις αρχές του 14ου ή τον 15ο αιώνα. Στον εξωτερικό τοίχο του ναού βρίσκεται τάφος με οικόσημο. Ο ναός βρίσκεται περίπου 500 μέτρα από το χωριό.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου
Ναρουνγκ'όμπε

Το **Ναρουνγκ'όμπε** (αγγλικά: *Narung'ombe Rural Ward* και σουαχίλι: *Wodi ya Vijijini Narung'ombe*), είναι Αγροτικό Τμήμα της Περιοχής Ρουάνγκουα, στην Περιφέρεια Λίντι της Τανζανίας.

Τελευταία όμως, απαντάται και χωρίς την “  **<nowiki/>**'  ” απλά, ως **Ναρουνγκόμπε** (αγγλικά, σουαχίλι: *Narungombe*), μολονότι επισήμως, χρησιμοποιείται το Ναρουνγκ'όμπε (*Narung'ombe*).

Σύμφωνα με την απογραφή του 2002, το Αγροτικό Τμήμα Ναρουνγκ'όμπε (*Narung'ombe*) αριθμούσε 6.460 κατοίκους, ενώ, με την απογραφή του 2012, αριθμούσε 8.407 κατοίκους.

Στο Ναρουνγκ'όμπε (*Narung'ombe*) υπάρχει μεικτό ημερήσιο Γυμνάσιο.

## Ιστορία
Στην γύρω περιοχή του Ναρουνγκ'όμπε (*Narung'ombe*), διεξήχθη κατά τη διάρκεια της Εκστρατείας της Ανατολικής Αφρικής του Α΄ Παγκοσμίου Πολέμου, στις 19 Ιουλίου του 1917, μια σκληρή μάχη, μεταξύ των στρατών της Βρετανικής και της Γερμανικής Αυτοκρατορίας. 

## Δείτε επίσης

## Σημειώσεις


;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Λίντι
Μάχη του Ρούμπο

Η **Μάχη του Ρούμπο** (αγγλικά: *Battle of Rumbo*), διεξήχθη κατά τη διάρκεια της Εκστρατείας Ανατολικής Αφρικής του Α΄ Παγκοσμίου Πολέμου.

## Δείτε επίσης

## Σημειώσεις

;Παραπομπές σημειώσεων


## Παραπομπές


## Βιβλιογραφικές πηγές
*  
* http://www.kaiserscross.com/188001/433401.html

Κατηγορία:1917 στην Αφρική
Κατηγορία:Μάχες του Ηνωμένου Βασιλείου
Μαχένγκε (Κιλόλο)

Το Αγροτικό Τμήμα **Μαχένγκε** (Αγγλικά: *Mahenge Rural Ward*, Σουαχίλι: *Wodi ya Vijijini Mahenge*), βρίσκεται στην Περιοχή Κιλόλο, στην Περιφέρεια Ιρίνγκα της Τανζανίας.

Κατά την απογραφή του 2012, το Αγροτικό Τμήμα Μαχένγκε (*Mahenge*) είχε 10.039 κατοίκους.

Με την ίδια ονομασία (Μαχένγκε), υπάρχει επίσης και ένα Αστικό Τμήμα στην Περιοχή Ουλάνγκα. 

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ιρίνγκα
* Περιοχή Κιλόλο
* Μαχένγκε (Ουλάνγκα)

## Σημειώσεις

;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Ιρίνγκα
Δημοψήφισμα 2019 στον Άγιο Μαρίνο

**Δύο δημοψηφίσματα** διεξήχθησαν στον Άγιο Μαρίνο στις 2 Ιουνίου 2019. Το ένα ήταν μια λαϊκή πρωτοβουλία για την τροποποίηση του εκλογικού συστήματος ώστε να απαιτείται η διεξαγωγή δεύτερου γύρου τριάντα μέρες μετά τις γενικές εκλογές μεταξύ των δύο πρώτων κομμάτων αν και μόνο αν κανένα από τα δύο δεν είναι σε θέση να σχηματίσει κυβέρνηση συνασπισμού.
 Το άλλο ήταν η συνταγματική τροποποίηση που προτάθηκε από τον κυβερνώντα διοικητή, με βάση την οποία θα προστεθεί ο σεξουαλικός προσανατολισμός στον κατάλογο των διακρίσεων που απαγορεύονται διά νόμου. Αυτό έγινε μετά την ψηφοφορία του Μεγάλου και Γενικού Συμβουλίου, η οποία απέτυχε να συμπληρώσει την απαιτούμενη πλειοψηφία των δύο τρίτων.

Οι ψηφοφόροι ενέκριναν και τις δυο προτάσεις.

## Αποτελέσματα

## Δείτε επίσης
*Δικαιώματα ΛΟΑΤ στον Άγιο Μαρίνο

## Παραπομπές


2019
Αγιος Μαρινος
Βουλευτικές εκλογές 2019 στη Δομινίκα

**Γενικές εκλογές** διεξήχθησαν στη Δομινίκα στις 6 Δεκεμβρίου 2019. Οι εκλογές θα διεξάγονταν με βάση το σύνταγμα πριν τον Μάρτιο του 2020, ωστόσο ήταν ευρέως αναμενόμενο να διενεργηθούν πριν το τέλος του 2019. Το αποτέλεσμα ήταν η νίκη για το κυβερνών Εργατικό Κόμμα της Δομινίκας (DLP), το οποίο κέρδισε 18 επί συνόλου 21 εδρών, με τις υπόλοιπες 3 έδρες να περιέρχονται στο κεντροδεξιό Ενωμένο Κόμμα Εργατών. Ήταν η 5η συνεχόμενη εκλογική νίκη του DLP. Ο αρχηγός του κόμματος, Ρούζβελτ Σκέριτ, παρέμεινε πρωθυπουργός.

## Εκλογικό σύστημα
Τα 21 εκλεγμένα μέλη της Βουλής (House of Assembly) εκλέγονται σε μονοεδρικές περιφέρειες. Άλλα 9 μέλη εκλέγονται από τη Συνέλευση μετά τη σύγκλησή της ή διορίζονται γερουσιαστές από τον Πρόεδρο (τα πέντε έπειτα από πρόταση του Πρωθυπουργού και τα τέσσερα έπειτα από πρόταση του Αρχηγού της Αντιπολίτευσης. Ο τρόπος επιλογής τους αποφασίζεται με λαϊκή ψήφο. Η ψήφος καθορίζει ποιο κόμμα είναι στην εξουσία. Έτσι, ο Πρόεδρος επιλέγεται από τη Συνέλευση και ο Πρόεδρος διορίζει τον Πρωθυπουργό.

## Αποτελέσματα
Για 5η συνεχή φορά οι Εργατικοί κέρδισαν τη νίκη στις εκλογές. Την παραμονή των εκλογών ξέσπασαν διαδηλώσεις διαμαρτυρίας με αποκλεισμούς δρόμων από υποστηρικτές του Ενωμένου Κόμματος Εργατών, οι οποίοι απαίτησαν την αλλαγή του εκλογικού συστήματος.Μετά την ανακοίνωση του αποτελέσματος, ο πρωθυπουργός Σκέριτ κάλεσε το UWP και τους υποστηρικτές του να αποδεχτούν την ήττα τους και να εργαστούν για την ειρήνη.

## Παραπομπές


## Εξωτερικοί σύνδεσμοι
*Elections The Sun

2019
Δομινικα
Βουλευτικές εκλογές 2019 στον Άγιο Μαρίνο

**Γενικές εκλογές** διεξήχθησαν στον Άγιο Μαρίνο στις 8 Δεκεμβρίου 2019.  

## Εκλογικό σύστημα
Τα 60 μέλη του Μεγάλου και του Γενικού Συμβουλίου εκλέγονται με αναλογική εκπροσώπηση, με θέσεις που κατανέμονται με τη μέθοδο d'Hondt . Το εκλογικό όριο υπολογίζεται με πολλαπλασιασμό του αριθμού των κομμάτων που διεξάγονται στις εκλογές με το 0,4, με μέγιστο δυνατό όριο το 3,5%.  

Εάν κανένα κόμμα δεν λάβει πλειοψηφία ή τα δύο μεγαλύτερα κόμματα δεν είναι σε θέση να σχηματίσουν κυβέρνηση συνασπισμού εντός τριάντα ημερών από τις εκλογές, θα διεξαχθεί τελικός γύρος μεταξύ των δύο πιο δημοφιλών συνασπισμών, με τον νικητή να λαμβάνει μπόνους εδρών για να επιτευχθεί η πλειοψηφία.   Είναι η πρώτη φορά που θα εφαρμοστεί ο προαιρετικός δεύτερος γύρος μετά την έγκρισή του στο δημοψήφισμα του Ιουνίου 2019 .  

## Εκστρατεία
Δημιουργήθηκαν δύο εκλογικές συμμαχίες για τις εκλογές:  

* **Libera**, συμμαχία της Δημοκρατικής Σοσιαλιστικής Αριστεράς, Civic 10, Κίνημα Σοσιαλιστικών Ιδανικών και Μεταρρυθμίσεων και Ανάπτυξη 
* **Noi per la Repubblica**, συμμαχία του Σοσιαλιστικού Κόμματος, Κόμματος Σοσιαλιστών και Δημοκρατών, Δημοκρατικού Κινήματος Σαν Μαρίνο Μαζί και Εμείς οι Σανμαρινέζοι  

## Αποτελέσματα

### Σχηματισμός κυβέρνησης
Μετά τις εκλογές, σχηματίστηκε κυβέρνηση συνασπισμού από το Χριστιανοδημοκρατικό Κόμμα Αγίου Μαρίνου, με τη συμμετοχή του Domani Motus Liberi και του Noi per la Repubblica.
Η νέα κυβέρνηση εγκρίθηκε από το κοινοβούλιο με 42 ψήφους υπέρ έναντι 14 κατά και ορκίστηκε στις 8 Ιανουαρίου 2020.

## Παραπομπές


2019
Αγιος Μαρινο
Αλόρ Σετάρ

Η **Αλόρ Σετάρ** (, τζάουι: الور ستار‎) γνωστή ως Αλόρ Σταρ από το 2004 έως το 2008, είναι πρωτεύουσα του κρατιδίου Κεντάχ της Μαλαισίας. Είναι η δεύτερη μεγαλύτερη πόλη, όσο αναφορά τον πληθυσμό, στο κρατίδιο μετά το Σουνγκάι Πετάνι και μία από τις σημαντικότερες πόλεις στη δυτική ακτή της ηπειρωτικής Μαλαισίας. Βρίσκεται κατά μήκος του μακρύτερου δρόμου ταχείας κυκλοφορίας της χώρας, και βρίσκεται 400 χιλιόμετρα από την Κουάλα Λουμπούρ και 79 χιλιόμετρα βόρεια της Τζώρτζταουν, Πενάνγκ. Η πόλη φιλοξενεί το διοικητικό κέντρο της τοπικής κρατικής κυβέρνησης του Κεντάχ και είναι το διοικητικό κέντρο της επαρχίας Κότα Σετάρ.

Η Αλόρ Σετάρ, είναι μια από τις πιο ασυνήθιστες πόλεις στη Μαλαισία, επειδή ο δημόσιος και ο ιδιωτικός τομέας λειτουργεί από Κυριακή έως Πέμπτη κάθε εβδομάδα, παρατηρώντας ένα Σαββατοκύριακο Παρασκευής-Σαββάτου όπως και στα κρατίδια Κελάνταν, Τερενγκάνου και Τζοχόρ.

Η θέση του κατά μήκος της κύριας διαδρομής από τη Μαλαισία στην Ταϊλάνδη έχει από καιρό καταστήσει την πόλη ένα σημαντικό κόμβο μεταφοράς στη βόρεια χερσόνησο της Μαλαισίας. Επί του παρόντος, η πόλη καλύπτει έκταση 666 τ.χλμ., και έχει 405.523 κατοίκους, σύμφωνα με την απογραφή του 2010. Σε επίπεδο τοπικής κυβέρνησης, η Αλόρ Σετάρ διοικείται από το Δημοτικό Συμβούλιο της Αλόρ Σετάρ.

Η πόλη εξυπηρετείται από το αεροδρόμιο «Σουλτάνος Αμπντούλ Χαλίμ», το οποίο άρχισε να λειτουργεί το 2006. Το αεροδρόμιο δεν εξυπηρετεί εμπορικές διεθνείς πτήσεις. Ωστόσο, υπάρχουν ειδικές εποχιακές πτήσεις προς τη Σαουδική Αραβία για μουσουλμάνους προσκυνητές που πηγαίνουν για το Χατζ. Η πόλη συνδέεται με άλλα μέρη της χερσονήσου της Μαλαισίας με το δρόμο ταχείας κυκλοφορίας Βορρά-Νότου, το σταθμό λεωφορείων Shahab Perdana και το σιδηροδρομικό σταθμό Αλόρ Σετάρ. Η προβλήτα της πόλης, Kuala Kedah, εξυπηρετεί πλοία που συνδέουν την πόλη με το θέρετρο Λανγκάουι.

## Όνομα
Το όνομα προέρχεται από το συνδυασμό δύο μαλαισιανών λέξεων: του Αλόρ («μικρά ρεύματα») και του Σετάρ (Bouea macrophylla Griff, δαμάσκηνο μάνγκο), ένα δέντρο που σχετίζεται με το μάνγκο.

Το όνομα της πόλης άλλαξε σε Αλόρ Σταρ κατά τη διάρκεια μιας τελετής στις 21 Δεκεμβρίου του 2003 κατά την οποία πήρε καθεστώς πόλης. Το προηγούμενο όνομα της πόλης επαναφέρθηκε στις 15 Ιανουαρίου του 2009.

## Αδελφοποιημένες πόλεις
* Μπίμα, Ινδονησία

## Παραπομπές


Κατηγορία:Πόλεις της Μαλαισίας
Εκλογή Προέδρου της Ελληνικής Δημοκρατίας (2020)

Στις 22 Ιανουαρίου 2020 διεξήχθη η πρώτη έμμεση ψηφοφορία για την ανάδειξη Προέδρου της Δημοκρατίας στην Ελλάδα. Ο απερχόμενος Πρόεδρος Προκόπης Παυλόπουλος, ο οποίος εξελέγη από το Κοινοβούλιο στις 18 Φεβρουαρίου 2015, ήταν επιλέξιμος για επανεκλογή, ωστόσο δεν είχε προταθεί από κάποιο κόμμα. Εξελέγη η Κατερίνα Σακελλαροπούλου με 261 ψήφους.

Κατά το άρθρο 32 του Συντάγματος γίνονται 5 ψηφοφορίες: στις δύο πρώτες απαιτούνται 200 ψήφοι για την εκλογή προέδρου και στην τρίτη 180 ψήφοι(ενισχυμένη πλειοψηφία), ενώ σε περίπτωση που μετά από 3 ψηφοφορίες δεν εκλεγεί πρόεδρος, στην τέταρτη απαιτούνται 151 ψήφοι με απόλυτη πλειοψηφία. Στη πιθανή περίπτωση πέμπτου γύρου, η εκλογή του/της γίνεται με σχετική πλειοψηφία τουλάχιστον 75 ψήφων.

Την Τετάρτη 15 Ιανουαρίου ο πρωθυπουργός Κυριάκος Μητσοτάκης ανακοίνωσε την υποστήριξη της υποψηφιότητας της προέδρου του ΣτΕ Κατερίνας Σακελλαροπούλου.

Την επόμενη μέρα, ο ΣΥΡΙΖΑ και το ΚΙΝΑΛ υποστήριξαν την υποψηφιότητά της. Το ΚΚΕ δήλωσε πως δεν αντιτίθεται στο πρόσωπο αλλά στον θεσμό του Προέδρου. Η Ελληνική Λύση επίσης δήλωσε πως θα ψηφίσει «παρών». Το ΜέΡΑ25 ανακοίνωσε ότι δεν θα στηρίξει τη Σακελλαροπούλου και πρότεινε τη Μάγδα Φύσσα, μητέρα του δολοφονημένου ράπερ Παύλου Φύσσα. Αργότερα το ίδιο βράδυ, η Φύσσα δήλωσε ότι δεν είχε ενημερωθεί για την πρόταση του Γιάνη Βαρουφάκη, και απέρριψε την υποψηφιότητα.

Απών ήταν ο πρώην Πρωθυπουργός Αντώνης Σαμαράς, και οι βουλευτές του ΣΥΡΙΖΑ Τρύφων Αλεξιάδης, Κώστας Ζουράρις, Αλέξανδρος Μεϊκόπουλος, και Νίκος Συρμαλένιος.

## Αποτελέσματα ψηφοφορίας

## Παραπομπές

Κατηγορία:Ελληνικές προεδρικές εκλογές
Κατηγορία:Εκλογές του 2020
Γεωργία Μπατσαρά

Η **Γεωργία Νικολάου Μπατσαρά** είναι Ελληνίδα πολιτικός, μέλος της Νέας Δημοκρατίας . 

## Βιογραφία
Η Γεωργία Μπατσαρά γεννήθηκε στις 6 Νοεμβρίου 1955 στο χωριό Πολύδενδρο της Ελλάδας. Σπούδασε μαθηματικά στο Αριστοτέλειο Πανεπιστήμιο Θεσσαλονίκης. Διορίστηκε αναπληρώτρια νομάρχης Ημαθίας το 2009. Στις εκλογές της 17ης Ιουνίου 2012 εξελέγη βουλευτής Ημαθίας με τη Νέα Δημοκρατία.  Στις δημοτικές εκλογές της 26ης Μαΐου 2019 ήταν υποψήφια δήμαρχος Βεροίας και κατέλαβε την 2η θέση. Στις 7 Οκτώβριου 2019 ορίστηκε Πρόεδρος του ΔΗΠΕΘΕ Βεροίας. Την 1 Σεπτεμβρίου 2019 ορίστηκε Αντιδήμαρχος Κοινωνικής Πολιτικής - Εθελοντισμού και Υγείας του Δήμου Βέροιας. Στις 11 Ιουλίου 2025 ορκίστηκε Διοικήτρια της Ελεγχόμενης Δομής Προσωρινής Φιλοξενίας Αιτούντων Άσυλο Αλεξάνδρειας.

## Παραπομπές


Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Νομάρχες Ημαθίας
Ε.Σ.ΚΑ. Βορειοδυτικής Ελλάδας 2019-2020 (Γυναίκες)

Για την **περίοδο 2019–20**,η Ένωση Σωματείων Καλαθοσφαίρισης ΒΔ Ελλάδος είναι η διοργανώτρια αρχή, υπεύθυνη για τη διεξαγωγή του πρωταθλήματος και πρωταθλημάτων υποδομών,στην ΒΔ Ελλάδα.

Η πρωταθλήτρια ομάδα συμμετέχει στο ειδικό πρωτάθλημα για την άνοδο στην Α2 γυναικών.

## Γυναικών
Το πρωτάθλημα γυναικών ΕΣΚΑΒΔΕ γίνεται σε δυο ομίλους,βορρά και νότο.Οι ομάδες που συμμετέχουν παίζουν σε δυο γύρους μέσα-έξω με τους αντιπάλους τους.Οι νικητές των ομίλων παίζουν σε ουδέτερο γήπεδο για την ανάδειξη του πρωταθλητή που συμμετέχει στο ειδικό πρωτάθλημα για την άνοδο στην Α2 γυναικών.

Δεν συμμετέχει σε σχέση με πέρυσι ο ΑΓΣ Ιωαννίνων.Αντίθετα σε σχέση με πέρυσι συμμετέχουν οι Αργοναύτες Αγρινίου και ο ΣΚ Ιωάννινα.

### Α όμιλος

ΒΜΑ:Βαθμοί στους μεταξύ τους αγώνες

ΔΜΑ:Διαφορά στους μεταξύ τους αγώνες

ΔΟΑ:Διαφορά σε όλους τους αγώνες

### Β όμιλος

ΒΜΑ:Βαθμοί στους μεταξύ τους αγώνες

ΔΜΑ:Διαφορά στους μεταξύ τους αγώνες

ΔΟΑ:Διαφορά σε όλους τους αγώνες

Ορίστηκε αγώνας μπαράζ μεταξύ των ομάδων ΑΟ Σχερία και Αργοναύτες Αγρινίου που έγινε στο ΔΑΚ Πρέβεζας για την ανάδειξη του πρωταθλητή και την άνοδο στη Α2 γυναικών.

### Τελικός
Ορίστηκε ο τελικός για το πρωτάθλημα γυναικών στις 28 Ιουνίου 2020 στο ΔΑΚ Πρέβεζας.

ΑΟ Σχερία-**Αργοναύτες Αγρινίου 31-51**

## Υποδομές
Διεξάγονται πρωταθλήματα νεανίδων,κορασίδων και μίνι.Στις νεανίδες πρωταθλητής αναδείχθηκε ο ΠΑΣ Γιάννινα.Στις κορασίδες πρωταθλήτρια αναδείχτηκε η Νίκη Λευκάδας.Το πρωτάθλημα μίνι δεν πραγματοποιήθηκε εξαιτίας της πανδημίας του covid-19.

## Ομάδες σε εθνικές κατηγορίες
Στην Α1 γυναικών συμμετέχει η Νίκη Λευκάδας και ο ΠΑΣ Γιάννινα.

## Πηγές


## Εξωτερικοί σύνδεσμοι

* Επίσημη ιστοσελίδα Ε.Σ.ΚΑ.ΒΔ.Ε.

Κατηγορία:Περίοδοι Ε.Σ.ΚΑ.ΒΔ.Ε.
Κατηγορία:Καλαθοσφαίριση το 2019
Κατηγορία:Καλαθοσφαίριση το 2020
Παγκαλοχώρι Ρεθύμνου

Το **Παγκαλοχώρι** (επίσημο: **Παγκαλοχώριον**) είναι χωριό και έδρα ομώνυμης τοπικής κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης. Απέχει 13 χιλιόμετρα από το Ρέθυμνο και είναι κτισμένο σε υψόμετρο 80 μ.

## Ιστορικά στοιχεία
Το 1932 ο Σπυρίδων Μαρινάτος αναφέρει ότι εντόπισε μινωικό ανοικτό ιερό κοντά στο Παγκαλοχώρι, χωρίς όμως να σημειώνει την τοποθεσία του. Νοτιοανατολικά του χωριού έχει εντοπιστεί τάφος της υστερομινωικής εποχής ΙΙΙ, με διαστάσεις 2,2 επί 2,2 μέτρα και τραπεζοειδή κάτοψη, στο εσωτερικό του οποίου υπήρχαν τρεις λάρνακες. Βόρειας της μονής Αρσανίου έχουν βρεθεί άλλοι τρεις τάφοι της ίδιας περιόδου. Στη θέση Άγιος Νικόλαος έχει εντοπιστεί σαρκοφάγος της υστερομινωικής ΙΙΙ εποχής. Στη θέση Κεφάλα έχουν βρεθεί τάφοι του 3ου αιώνα π.Χ., πιθανόν τμήμα νεκροταφείου.
thumb|250px|Η μονή Αρσανίου, η οποία βρίσκεται κοντά στο Παγκαλοχώρι
Το χωριό αναφέρεται από τον Φραντσέσκο Μπαρότσι το 1577 ως *Pangaloghori* στην επαρχία Ρεθύμνου. Στην ενετική απογραφή του 1583 από Καστροφύλακα αναφέρεται ως *Pangaloghori* ή *Pangalocori* με 60 κατοίκους και 172 οφειλόμενες αγγαρείες και ο Φραντσέσκο Μπαζιλικάτα το 1630 ως *Pancalochori*. Στην τουρκική απογραφή του 1659 αναφέρεται ως *Pankalohori* με 17 σπίτια.

Στην απογραφή του 1834, η οποία πραγματοποιήθηκε από τους Αιγυπτίους, κατοικούσαν σε αυτό 10 χριστιανικές και 5 τουρκικές οικογένειες. Στην απογραφή του 1881 αναφέρεται στον δήμο Πηγής και είχε 124 κατοίκους, αμιγώς χριστιανούς. Στην απογραφή του 1900 είχε 164 κατοίκους και υπαγόταν στον ίδιο δήμο. Στην απογραφή του 1920 αναφέρεται ως έδρα ομώνυμου αγροτικού δήμου. Το 1926 το Παγκαλοχώρι ορίστηκε έδρα κοινότητας, η οποία παρέμεινε μέχρι την Καποδιστριακή διοικητική διαίρεση, οπότε και το χωριό προσαρτήθηκε στον Δήμο Αρκαδίου.

*Δείτε: *'Κοινότητα Παγκαλοχωρίου**'

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Κοντά στο χωριό βρίσκεται η ενετική μονή Αρσανίου, αφιερωμένη στον Άγιο Γεώργιο. Η μονή φαίνεται να ιδρύθηκε τον 16ο αιώνα, αλλά ο Νίκος Ψιλάκης επισημείνει ότι μπορεί να δημιουργήθηκε τη δεύτερη βυζαντινή περίοδο. Στο υπέρθυρο της τράπεζας του μοναστηριού είναι χαραγμένη η χρονολογία 1645, που σημαίνει ότι στη μονή λάμβαναν χώρα οικοδομικές εργασίες πριν την οθωμανική κατάσταση της περιοχής το 1646. Η μονή συνέχισε να λειτουργεί και στις αρχές του 19ού αιώνα σε αυτή λειτουργούσε σχολείο. Υπέστη σημαντικές ζημιές από σεισμό το 1856. Το μοναστήρι ξεχωρίζει για την ιδιαίτερη διαρρύθμισή του, με τον ναό να μην βρίσκεται στο κέντρο, αλλά στη βορειοανατολική άκρη, διάταξη που θυμίζει περισσότερα τα μοναστήρια του καθολικού δόγματος.

Ο καθεδρικός ναός του χωριού είναι αφιερωμένος στα Εισόδια της Θεοτόκου. Κτίστηκε το 1750. Ο νεκροταφικός ναός είναι αφιερωμένος στην Αγία Τριάδα. Επίσης στην ενορία του χωριού εντάσσεται το εξωκλήσι του Γενέσιου του Ιωάννη Προδρόμου.

Το παλιό σχολείο του Παγκαλοχωρίου πλέον στεγάζει περιβαλλοντικό σταθμό και κέντρο παροχής πρώτων βοηθειών σε τραυματισμένες θαλάσσιες χελώνες, το οποίο λειτουργεί υπό την αιγίδα της ομάδας ΑΡΧΕΛΩΝ.

## Παραπομπές


παγκαλοχωρι
Κατηγορία:Δήμος Ρεθύμνης
Άγιος Γεώργιος Αρμενάδων Κέρκυρας

*Για οικισμούς με ίδιο όνομα στην Ελλάδα, δείτε: [[Άγιος Γεώργιος (ελληνικά τοπωνύμια)]]*

Ο **Άγιος Γεώργιος** Αρμενάδων είναι παραθαλάσσιο χωριό στη βορειοδυτική Κέρκυρα με υψόμετρο 5 μέτρα. Το χωριό βρίσκεται στον όρμο Αγίου Γεωργίου, αποτελεί τουριστικό  προορισμό γνωστό για την αμμώδη παραλία και τα κρυστάλλινα νερά και είναι το επίνειο των Αρμενάδων δίπλα (ΒΔ.) ακριβώς στον συνώνυμο οικισμό Άγιος Γεώργιος Πάγων. Απέχει 33 χλμ. ΒΔ. από την πόλη της Κέρκυρας και 9 χλμ. Ν.-ΝΔ. από τους Αρμενάδες. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Αρμενάδων. Το 1997 με το ΦΕΚ 244Α - 04/12/1997  αποσπάται από την κοινότητα Πάγων και προσαρτάται στο δήμο Αγίου Γεωργίου. Σύμφωνα με το σχέδιο Καλλικράτης και μετά την τροποποίησή του το 2019 υπάγεται στη δημοτική ενότητα Αγίου Γεωργίου του δήμου Βόρειας Κέρκυρας και σύμφωνα με την απογραφή 2011 έχει 60 κατοίκους.

## Δημογραφία
### Πληθυσμιακή εξέλιξη

## Δείτε επίσης
Στη βόρεια Κέρκυρα υπάρχουν οι συνώνυμοι οικισμοί: Άγιος Γεώργιος Κασσιόπης και Άγιος Γεώργιος Πάγων.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Αγίου Γεωργίου Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Τσαρλς Ντιλκ (αποσαφήνιση)

Το όνομα **Τσαρλς Ντιλκ** μπορεί να αναφέρεται σε:

* Τσαρλς Ουέντγουερθ Ντιλκ (1789–1864), Άγγλος φιλελεύθερος κριτικός και λογοτεχνικός συγγραφέας, εκδότης και συντάκτης του Βρετανικού περιοδικού *The Athenaeum.*
* Σερ Τσαρλς Ουέντγουερθ Ντιλκ, 1ος Βαρονέτος (1810–1869), συγγραφέας, πολιτικός και γιος του προαναφερθέντος.
* Σερ Τσαρλς Ουέντγουερθ Ντιλκ, 2ος Βαρονέτος (1843–1911), φιλελεύθερος πολιτικός της Βρετανίας και εγγονός του πρώτου στην λίστα.
*Σερ Τσαρλς Ουέντγουερθ Ντιλκ, 3ος Βαρονέτος (1874–1918), γιος του Σερ Τσαρλς Ουέντγουερθ Ντιλκ, 2ου Βαρονέτου (βλέπε: Σερ Τσαρλς Ουέντγουερθ Ντιλκ, 2ος Βαρονέτος/Οικογένεια).
*Σερ Τσαρλς Τζον Ουέντγουερθ Ντιλκ, 6ος Βαρονέτος (1937–σήμερα), Ιερέας στο Ορατόριο της εκκλησίας του Αγίου Φίλιπ Νέρι του Λονδίνου.
Λίμνη Απανάς

thumb|right|295px|Η λίμνη Απανάς
Η λίμνη **Απανάς** (*Apanás*), επισήμως **Λίμνη Απανάς-Αστούριας**, είναι τεχνητή λίμνη, που βρίσκεται στη βόρεια Νικαράγουα, στο διαμέρισμα Χινοτέγα, κοντά στα σύνορα με την Ονδούρα. Δημιουργήθηκε από το Φράγμα Μανκοτάλ στον ποταμό Τούμα, παραπόταμο του Ρίο Γκράντε δε Ματαγάλπα. Η λίμνη Απανάς έχει μέση έκταση 45,90 τετραγωνικά χιλιόμετρα και είναι η μεγαλύτερη τεχνητή λίμνη στη Νικαράγουα. Από τις 8 Νοεμβρίου 2001 αποτελεί «Υγροβιότοπο Διεθνούς Σημασίας» που προστατεύεται από τη Σύμβαση Ραμσάρ.

Το νερό από τη λίμνη παράγει μεγάλο μέρος της υδροηλεκτρικής ενέργειας της Νικαράγουας.

## Παραπομπές


Απανας
Δανάη Τζήκα-Κωστοπούλου

Η **Δανάη Τζήκα-Κωστοπούλου**, γεννημένη στις 16 Σεπτεμβρίου του 1985 στην Αθήνα, είναι Ελληνίδα πολιτικός. 

Στις βουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Μαγνησίας. Στις 6 Φεβρουαρίου εξελέγη γραμματέας του 16ου Κοινοβουλίου με 220 ψήφους υπέρ. 

## Παραπομπές


## Εξωτερικοί σύνδεσμοι
* Δανάη Ιωάννη Τζήκα - Κωστοπούλου, σελίδα στον ιστότοπο του Ελληνικού Κοινοβουλίου.

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Μαγνησίας
Ηλεκτροκίνητο όχημα

**Ηλεκτροκίνητο όχημα (ΗΟ)** ονομάζεται οποιαδήποτε όχημα χρησιμοποιεί ως μέσο προώθησης έναν ή παραπάνω ηλεκτροκινητήρες. Τα ηλεκτρικά οχήματα μπορούν να τροφοδοτούνται από εξωτερικό σύστημα παροχής ηλεκτρικής ενέργειας ή μπορεί να χρησιμοποιούν συσσωρευτές (μπαταρίες), φωτοβολταϊκά πάνελ ή ακόμα και εσωτερική γεννήτρια για την μετατροπή καυσίμου σε ηλεκτρική ενέργεια. Ηλεκτρικά οχήματα μπορεί να είναι οχήματα εδάφους, σιδηροδρομικά και θαλάσσια οχήματα, αεροσκάφη, ακόμα και διαστημόπλοια. 

Τα ηλεκτρικά οχήματα πρωτοεμφανίστηκαν στα μέσα του 19ου αιώνα, όταν ο ηλεκτρισμός ήταν ο προτεινόμενος τρόπος προώθησης των αυτοκίνητων. Οι σύγχρονες μηχανές εσωτερικής καύσης έχουν κυριαρχήσει στα αυτοκίνητα για πάνω από 100 χρόνια, αλλά η χρήση της ηλεκτροκίνησης είναι συνηθισμένη σε άλλα οχήματα, όπως σε τρένα και σε άλλα μικρού τύπου οχήματα. 

## Σημερινή κατάσταση
Στον 21ο αιώνα, τα ηλεκτρικά οχήματα έχουν επιστρέψει στο επίκεντρο της προσοχής, λόγω τον τεχνολογικών εξελίξεων και της αύξησης ενδιαφέροντος για τις ανανεώσιμες πηγές ενέργειας. Πολλά κράτη προσφέρουν επιδοτήσεις με σκοπό να επιταχύνουν την υιοθέτηση των ηλεκτρικών οχημάτων, όπως η Ευρωπαϊκή Ένωση και οι ΗΠΑ.  

## Δείτε επίσης
* Ηλεκτρικό αυτοκίνητο
* Ηλεκτροκίνητο όχημα µε συσσωρευτές (BEV)
* Υβριδικό αυτοκίνητο
* Επαναφορτιζόμενο υβριδικό όχημα (PHEV)
* Ηλεκτρικός κινητήρας

## Παραπομπές


## Εξωτερικοί σύνδεσμοι

* Alternative Fueling Station Locator, charging stations (EERE).
* Fleet Test and Evaluation Project – Electric and Plug-In Hybrid Electric Fleet Vehicle Testing (National Renewable Energy Laboratory)
* Electric Auto Association
* European strategy on clean and energy efficient vehicles (European Commission)
* Transport Action Plan: Urban Electric Mobility Initiative, United Nations, Climate Summit 2014, September 2014

Κατηγορία:Οχήματα
Τζοβάν Μπαττίστα Αλεόττι

Ο **Τζοβάν Μπαττίστα Αλεόττι** (*Giovan Battista Aleotti*, 1546 – 12 Δεκεμβρίου 1636) ήταν Ιταλός αρχιτέκτονας.
thumb|left|Ο ναός της Αγίας Μαρίας ντελ Κουαρτιέρε
Ο Αλεόττι γεννήθηκε στην πόλη Αρτζέντα. Εγκαταστάθηκε στη γειτονική Φερράρα, ώστε να εργασθεί για λογαριασμό του δούκα Αλφόνσου Β΄. Εκεί, μαζί με τον Αλεσσάντρο Μπάλμπι, σχεδίασαν την πρόσοψη του Πανεπιστημίου το 1610. Δημιούργησε μια νέα πρόσοψη και στη «Ρόκκα Σκαντιάνο» (*Rocca Scandiano*), την οικία της οικογένειας Μποϊάρντο.

Ο αρχιτέκτονας είναι ίσως γνωστότερος για τα έργα του στην Πάρμα, όπως είναι το Θέατρο Φαρνέζε με τη μορφή αρχαίου αμφιθεάτρου (1618-1628, σώζεται ακόμα) και, με τη βοήθεια του μαθητή του Τζοβάννι Μπαττίστα Μανιάνι (1571-1653), ο εξαγωνικός ναός της Αγίας Μαρίας ντελ Κουαρτιέρε (Santa Maria del Quartiere, 1604-1619). Πέρασε επίσης από τη Μοδένα, την Πάδοβα και τη Βενετία, πάντως ανέπτυξε την επαγγελματική του δραστηριότητα κυρίως στη Φερράρα. Εκεί βοήθησε, εκτός των παραπάνω, στη σχεδίαση των προσόψεων του Παλάτσο Μπεντιβόλιο και του Παλάτσο Μπεβιλάκουα-Κοστάμπιλι. Συνδύαζε ένα βαθύ καλλιτεχνικό αίσθημα με τις δυνατότητες ενός άριστου και επιδέξιου πολιτικού μηχανικού. Διετέλεσε τεχνικός σύμβουλος του δούκα Αλφόνσου Β΄ και στη συνέχεια, από το 1598, αρχιτέκτονας της Αγίας Έδρας υπό την καθοδήγηση του Πάπα Κλήμεντος Η΄, καθώς ο Πάπας προσάρτησε τη Φερράρα στα Παπικά Κράτη. Ο αρχιτέκτονας παρέμεινε ως τεχνικός σύμβουλος του Δήμου της Φερράρα. Το θέατρο που έκτισε το 1606 για λογαριασμό της «Ακαδημίας των Ατρόμητων» (*degli Intrepidi*) θεωρήθηκε ως ένα από τα ωραιότερα θέατρα ολόκληρης της Ιταλίας, αποτεφρώθηκε όμως το 1678. Αξιόλογα έργα του είναι επίσης η Ακρόπολη της Φερράρα, οι ναοί της Αγίας Βαρβάρας και του Αγίου Καρόλου, ο πύργος του «Ανακτόρου του Παραδείσου», ο πύργος του Αγίου Φραγκίσκου και η Πύλη του Αγίου Παύλου.

Ο Αλεόττι απεβίωσε στη Φερράρα σε ηλικία 90 ετών. Εκτός από το κτιριακό έργο του άφησε πίσω του και ένα πολύ ενδιαφέρον σύγγραμμα υπό τον τίτλο *Αρχιτεκτονικές, γεωμετρικές και υδρολογικές θεωρίες*.

## Παραπομπές


## Πηγές
* 
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 4, σελ. 121

Κατηγορία:Αρχιτέκτονες του Μπαρόκ
Κατηγορία:Ιταλοί αρχιτέκτονες